# **UVOD**

Temeljem Zakona o proračunu (Narodne novine broj 144/21) i Pravilnika o polugodišnjem i godišnjem izvještaju o izvršenju proračuna i financijskog plana(Narodne novine broj 85/23) propisani su sadržaj i obveza podnošenja polugodišnjeg i godišnjeg izvještaja o izvršenju financijskog plana proračunskog korisnika upravljačkom tijelu.

U skladu s zakonskim odredbama izrađen je Godišnji izvještaj o izvršenju Financijskog plana Gradske knjižnice Bakar za 2024. godinu.

Godišnji izvještaj o izvršenju Financijskog plana Gradske knjižnice Bakar za 2024. godinu sadrži opći dio, posebni dio, obrazloženje i posebne izvještaje.

**Opći dio financijskog plana** iskazan je u propisanom sadržaju, i to kao:

* sažetak ukupnih ostvarenih prihoda i primitaka te izvršenih rashoda i izdataka na razini razreda ekonomske klasifkacije te razlike između ukupno ostvarenih prihoda i rashoda te primitaka i izdataka
* prikaz ukupnih ostvarenih prihoda i rashoda iskazanih u Računu prihoda i rashoda prema ekonomskoj klasifikaciji i izvorima financiranja na razini razreda, skupine, podskupine i odjeljka, te rashoda po funkcijskoj klasifikaciji na razini razreda i skupine
* prikaz ostvarenih prihoda i primitaka te rashoda i izdataka iskazanih kao Raspoloživa sredstva iz prethodnih godina po ekonomskoj klasifikaciji i izvorima financiranja

**Posebni dio financijskog plana** iskazan je u propisanom sadržaju, i to kao:

* prikaz ukupnih ostvarenih rashoda i izdataka iskazanih po izvorima financiranja i ekonomskoj klasifikaciji na razini skupine i odjeljka, raspoređenih u programe koji se sastoje od aktivnosti i projekta

**Posebni izvještaji** u godišnjem izvještaju o izvršenju financijskog plana proračunskog korisnika su: izvještaj o zaduživanju na domaćem i stranom tržištu novca i kapitala, izvještaj o korištenju sredstava fondova Europske unije, izvještaj o danim zajmovima i potraživanjima po danim zajmovima i izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

# **OBRAZLOŽENJE OPĆEG DIJELA FINANCIJSKOG PLANA**

Ostvareni prihodi Gradske knjižnice Bakar za 2024. godinu iznose 115.223,32 € ili 86% planiranih sredstava, dok su rashodi ostvareni u iznosu od 119.182,57 € ili 86% planiranih sredstava, slijedom čega je ostvaren manjak prihoda u iznosu od 3.959,25 €. Uzimajući u obzir višak prihoda iz prethodne godine od 5.536,55 €, u sljedećem razdoblju raspoloživi višak prihoda iznosi 1.577,30 €.

**Prihodi poslovanja**

U okviru prihoda poslovanja ostvareni su:

* prihodi od pomoći Ministarstva kulture u iznosu od 4.875.00 € namijenjeni za nabavu knjižnične i neknjižnične građe
* prihodi od pomoći Ministarstva kulture u iznosu od 3.325,00 € sukladno Odluci Ministarstva o dodjeli namjenskih financijskih sredstava narodnim knjižnicama za otkup knjiga
* prihodi od pomoći Primorsko-goranske županije za digitalizaciju zbirke RARA u iznosu od 700.00 €
* prihodi od članarina, zakasnina, korištenja interneta i sl. u iznosu od 1.007,80 €
* prihodi od prodaje knjiga u iznosu od 39,00 €
* prihodi od donacija knjiga koje su nakon katalogizacije i inventarizacije upisane u imovinu u iznosu od 605,00 €
* prihodi iz nadležnog proračuna za financiranje redovne djelatnosti u iznosu od 94.009,56 €
* prihodi iz nadležnog proračuna za financiranje rashoda za nabavnu nefinancijske imovine u iznosu od 10.523,00 € i
* ostali prihodi u iznosu od 138,06 €.

**Rashodi poslovanja**

Rashodi poslovanja u ovom izvještajnom razdoblju ostvareni su u iznosu od 98.986,87 €, a obuhvaćaju:

* rashode za zaposlene u iznosu od 73.085,89 €
* materijalne rashode u iznosu od 25.900,98 €.

**Rashodi za nabavu nefinancijske imovine**

Rashodi za nabavu nefinancijske imovine ostvareni su u iznosu od 20.195,70 € ili 85% planiranih sredstava. Odnose se na nabavu uredske opreme i namještaja u iznosu od 678,17 €, knjižnične građe u iznosu od 16.475,24 € te umjetničkih, literalnih i znanstvenih djela u iznosu od 3.042.29 €.

**Rezultat poslovanja**

Rezultat poslovanja odnosno raspoloživa sredstva iz prethodne godine u iznosu od 5.536.55 € predstavlja ostvareni višak prihoda nad rashodima prema Godišnjem izvještaju o izvršenju Financijskog plana Gradske knjižnice Bakar za 2023. godinu.

# **OBRAZLOŽENJE POSEBNOG DIJELA FINANCIJSKOG PLANA**

Gradska knjižnica Bakar kroz program knjižničnih i čitaoničnih poslova ostvaruje rashode za redovnu djelatnost, opremanje i upravljanje knjižnicom te aktivnost izdavačke djelatnosti. U tu svrhu za 2024. godinu planirana su financijska sredstva u iznosu od 139.256,00 €, od čega se 116.352,00 € odnosi na sredstva iz proračuna Grada Bakra, 8.900,00 € na sredstva od kapitalnih pomoći Ministarstva kulture, te 13.039,00 € sredstva planirana od prodaje knjiga, članarina, zakasnina, usluga korištenja interneta i 965.00 € od donacija.

|  |
| --- |
| **OSNOVNA ZADAĆA** |

**Knjižnica** je javna ustanova i proračunski korisnik Grada Bakra koji je ujedno i njen osnivač. Glavne su djelatnosti Knjižnice pružanje usluga i osiguravanje građe na različitim medijima  kojima se zadovoljavaju obrazovne i informacijske potrebe korisnika. Pod tim potrebama podrazumijevaju se potrebe za osobnim razvojem kao i razonoda i provođenje slobodnog vremena pojedinaca i grupa.

**Uloga** Knjižnice je i u razvitku i izgrađivanju demokratskog društva kroz omogućavanje pristupa  širokom i raznolikom spektru znanja.

„Knjižnica gradi knjižnične zbirke i pruža usluge korisnicima: posudba knjižnične građe kao i rezervacija iste”, rad u čitaonicama, fotokopiranje građe iz knjižnog fonda, pregledavanje multimedije, pristup internetu u informacijsko-edukacijske svrhe na korisničkim računalima te korištenje istih za pisanje i ispis teksta, korištenje konfiguracijske bežične mreže na osobnim prijenosnim računalima, korištenje referentnom građom te posebnih zbirki kao što su Zavičajna, Rara, Zbirka primarius Cvjetković te Zbirka Vladislović koja je ove godine obrađena (katalogizirana i inventarizirana) i uvrštena u knjižnični fond.

Za knjižnično poslovanje koristi se računalni program Zaki po preporuci i u suradnji s matičnom knjižnicom Gradskom knjižnicom Rijeka te Knjižnicama Grada Zagreba.

**Korisnici:** u cilju postizanja što veće posjećenosti i broja aktivnih korisnika uobičajene su akcije: besplatno učlanjenje prvašića – učenika prvih razreda osnovnih škola na području Grada Bakra, međunarodni dan pismenosti (8. rujna) – besplatno učlanjenje za predškolce, učenike i studente, Dan hrvatskih knjižnica (11. 11.)  – besplatno učlanjenje za nezaposlene, oprost zakasnine – vezano uz nacionalnu manifestaciju Mjesec hrvatske knjige, s konačnim ciljem – vratiti „posuđenu, a zaboravljenu“  knjižničnu građu.

**Knjižnični fond** nabavlja se sredstvima osnivača, sredstvima MKIM, PGŽ, otkupom MKIM te vlastitim sredstvima, donacijama i darom.

Knjižnični fond nakon Revizije s novoprispjelom knjižničnom građom (1.173 jedinica; 4 AV, 1067 knjige, 25 igračaka, 71 e-knjiga, 6 zvučnih knjiga), na kraju drugog polugodišta 2024. g sadrži **27.766** jedinica građe.

**Sufinanciranje nabave knjižnične građe od MKIM RH**

Za redovnu nabavu, ove je godine Knjižnici doniran iznos od 4.700,00 €, dok je za Otkup donirano 3.500,00€.

**Zbirka Vladislović – nastavak zaštite: konzervacije i restauracije knjiga**

Nastavlja se konzervacija i restauracija preostalih„ugroženih“ primjeraka pa je ove godine u tu svrhu utrošeno 2.840,00 € (od osnivača 500,00 €, od vlastitih sredstava 2.340,00 €).

**DIGITALNA KNJIŽNICA Gradske knjižnice Bakar „Bakarski Uminal“**

U bakarskoj se knjižnici razvija od 2024. godine u sklopuZavičajne digitalne knjižnice Primorsko-goranske županije koja okuplja digitalne zbirke narodnih i školskih knjižnica.

Digitalna zbirka Gradske knjižnice Bakar sadrži digitaliziranu građu koja je u svom fizičkom obliku u vlasništvu Knjižnice, a pohranjena je u zbirci Rara, Zavičajnoj zbirci, Zbirci Vladislović te dijelom i u Općem fondu. Digitalna zbirka sadrži knjižničnu građu vezanu uz povijest Grada Bakra, među kojom i neka djela sa statusom kulturnog dobra, kao i vrijednu građu originalnih grafika i arhivskih fotografija.

Vrijednost Digitalne zbirke, primarno je u očuvanju kulturne baštine, koja u svom digitalnom obliku postaje dostupna i pristupačna svima.

Digitalizacija raritetne građe potpomognuta je sredstvima osnivača Grada Bakra (300,00 €)

i sufinancijera Primorsko-goranske županije (700,00 €).

Digitalizirani sadržaj Knjižnice registriran je i u sustavu „**e-Kultura**: Digitalizacija kulturne baštine“ čija je svrha okupljanje digitalne kulturne baštine u Republici Hrvatskoj.

Podaci uneseni u sustav e-Kultura bit će objavljeni i na **Europeani** koja okuplja europsku digitalnu kulturnu baštinu.

**Kulturne manifestacije tijekom 2024.g.**

Knjižnica promiče kulturu kroz kulturno obrazovne programe za djecu (pričaonice (9), igraonice, priredbe, tematske (1) i likovne radionice, društvene igre koje se realiziraju u dogovoru i uz pomoć vanjskih suradnika, vrtića, škola, udruga, kolektivne posjete (5) škola i vrtića s područja Grada u svrhu edukacije korištenja Knjižnice i odrasle (književni susreti (5), likovne i tematske izložbe (2), predavanja iz različitih područja ljudskog znanja(1), predstavljanje amaterskog stvaralaštva i raznih postignuća. Sveukupno u 2024.g. u knjižnici su se odvijala kulturna događanja i edukativne kolektivne posjete kroz 23 manifestacije.

|  |
| --- |
| **OPIS PROGRAMA** |

Kulturne manifestacije za djecu i mlade

Prema nacionalnom programu „Čitaj mi“ nastavlja se s čitanjem priča za najmlađe i sve koji žele slušati priču. Program se ostvaruje tijekom cijele godine izuzev ljetnih mjeseci. Priče koje se čitaju tematski su dogovorene i edukativnog su karaktera. Na svaku pročitanu priču nadovezana je i edukativna stvaralačka radionica.

Nastavlja se suradnja s Društvom „Naša djeca” Bakar kao i s lokalnim školama koje se predstavljaju, između ostalog, i u Knjižnici, promovirajući edukativno i kulturno stvaralaštvo svojih učenika, vođenih nastavnicima.

Dječji i omladinski književnici i ilustratori predstavljaju se svojom književnim djelima ciljanim dobnim skupinama pa se susreti dogovaraju sa školama i vrtićima s područja našega Grada. Predstavljena djela najčešće su lektirna ili preporuka za čitanje u slobodno vrijeme.

Kulturne manifestacije za odrasle

Za odrasle, u galerijskom prostoru knjižnice, izlažu se razni izložbeni postavi: umjetničke, amaterske, edukativne, informativne,... izložbe uradaka, zavičajnog i lokalnog značaja. Uvriježena su i tematska predavanja, raznolika po svojoj tematici, iz širokog spektra tema i interesa građanstva (povijest, geografija, politika, zdravlje, hrana). Kroz tribine, književne susrete, kazališne predstave o književnicima ili književnim temama, kao i razna predstavljanja, prezentiraju se domaće udruge i razni autori.

|  |
| --- |
| **ZAKONSKE I DRUGE PRAVNE OSNOVE** |

U Republici Hrvatskoj rad narodnih knjižnica temelji se na hrvatskim zakonskim dokumentima, strateškim dokumentima i međunarodnim stručnim dokumentima; Zakon o ustanovama (NN 76/93, 29/97., 47/99., 35/08.) Zakon o knjižnicama i knjižničnoj djelatnosti (NN 17/19, NN98/19), Standardi za narodne knjižnice (NN103/2021), Pravilnik o uvjetima i načinu stjecanja stručnih zvanja u knjižničarskoj struci (NN107/2021), dokument Hrvatska u 21. stoljeću  (Strategija kulturnog razvitka i Strategija za informacijsku i komunikacijsku tehnologiju, 2002.g), UNESCO-v Manifest za narodne knjižnice iz 1994. g., Kopenhaška deklaracija (1999.g.) te preporuke iz dokumenta Narodna knjižnica: IFLA-ine i UNESCO-ve smjernice za razvoj službi i usluga iz 2001.g., IFLA-in (Međunarodni savez knjižničarskih društava i ustanova)  Manifest o Internetu iz 2012. g., Glasgowska deklaracija o knjižnicama, informacijskim službama i intelektualnoj slobodi iz 2012.g., Oeriaški manifest – Pulman-planu za e-Europu iz 2003. g. i NAPLE – Nacrt izjave o europskim narodnim/javnim knjižnicama u razvoju.

Izmjenjeni su i dopunjeni dokumenti: Statut GK Bakar (2022.), Pravilnik o unutarnjem ustrojstvu GK Bakar (2022.). Temeljem Zakona o knjižnicama i knjižničnoj djelatnosti (NN 17/2019, NN 98/19), Standarda za narodne knjižnice u Republici Hrvatskoj (NN 102/2021) te Pravilnika o uvjetima i načinu stjecanja stručnih zvanja u knjižničarskoj struci (NN 107/2021), uz prethodnu suglasnost osnivača Grada Bakra, mijenjani su Statut GKB (2015.) i Pravilnik o unutarnjem ustrojstvu GKB (2007.). U Pravilniku se mijenjala nomenklatura stručnih zvanja dok se u Statutu mijenjao članak o unutarnjem ustrojstvu. Novi dokumenti upisani su na Trgovačkom sudu u sudski registar te u Upisnik knjižnica RH pri Nacionalnoj i sveučilišnoj knjižnici u Zagrebu.

Temeljem novog Zakona o izmjenama i dopunama Zakona o knjižnicama i knjižničnoj djelatnosti (NN 36/24.) bilo je potrebno je u roku od 90 dana od dana njegova stupanja na snagu primijeniti Odluku o izmjenama Statuta Javne ustanove „Gradska knjižnica Bakar“, čiji je prijedlog Odluke dostavljen Gradskom vijeću Grada Bakra na prethodnu suglasnost (24.5.2024.). Ovo je tijelo u skladu s ovlastima iz članka 30. Statuta Grada Bakra, odlučilo dati suglasnost na prijedlog Odluke o izmjenama Statuta Knjižnice (25.6.2024.g.).

Novi izmijenjeni i dopunjeni Statut upisan je na Trgovačkom sudu u sudski registar te u Upisnik knjižnica RH pri Nacionalnoj i sveučilišnoj knjižnici u Zagrebu.

|  |
| --- |
| **POKAZATELJI OSTVARENJA CILJEVA** |

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost**(2018.g.) | **Ciljana vrijednost****(2024.)** | **Ostvarena vrijednost****(2024.)** |
| Povećanje broja knjižničnog fonda | Rast knjižničnog fonda ostvaruje se kupnjom, otkupom MK RH i darom. | broj | (REVIZIJA KNJIŽNIČNOG FONDA 2024.) 26.593 | **27.300** | **27.766** |
| Povećanje broja kulturnih manifestacija | Kulturne manifestacije za djecu i odrasle, u različitim vidovima i oblicima, potiču osobni i kolektivni kulturni i duhovni razvitak | broj | 22 | **23** | **23** |
| Povećanje broja lokalnih manifestacija | Omogućavanje i poticanje promocija postignuća raznih udruga s lokalnog područja s ciljem njegovanja i zaštite tradicije i mjesne kulture | broj | 2 | **3** | **3** |
| Bogaćenje zavičajnog fonda | Tiskanje i izdavanje zavičajnih knjigaDIGITALIZACIJA RARE | broj | 2 | **1** | **4** |
| Povećanje broja članstva i cirkulacije građe | Pozitivna politika brige za korisnike | broj | 1800 | **2170** | **2282** |

|  |
| --- |
| **OBRAZLOŽENJE IZVRŠENJA PROGRAMA I REALIZIRANA SREDSTVA** |

Ukupni rashodi i izdaci Gradske knjižnice Bakar za ovo izvještajno razdoblje iznose 119.182,57 € ili 86 % planiranih sredstava na godišnjoj razini. Prema prihvaćenom financijskom planu realizirani su rashodi i izdaci za:

* redovnu djelatnost knjižnice u iznosu od 74.932,35 €
* upravljanje knjižnicom u iznosu od 21.217,02 €
* opremanje knjižnice u iznosu od 19.188,20 €
* zaštitu Zbirke Vladislović u iznosu od 3.845,00 €.

# **POSEBNI IZVJEŠTAJI**

Propisani posebni izvještaji u godišnjem izvještaju o izvršenju financijskog plana proračunskog korisnika su: izvještaj o zaduživanju na domaćem i stranom tržištu novca i kapitala, izvještaj o korištenju sredstava fondova Europske unije, izvještaj o danim zajmovima i potraživanjima po danim zajmovima i izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

U izvještajnom razdoblju Gradska knjižnica nije se zaduživala, nije davala zajmove i nije koristila sredstva fondova Europske unije.

**Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Stanje nenaplaćenih potraživanja za prihode Gradske knjižnice Bakar na kraju proračunske godine iznosi 24,09 €, a odnosi se na prihode od prodaje knjiga, kupca V.B.Z. d.o.o.

Gradska knjižnica Bakar na kraju proračunske godine ima 8.208,96 € obveza, od čeka 7.783,70 € za rashode poslovanja i 425,26 € za nabavu nefinancijske imovine. Sve iskazane obveze su nedospjele.

Gradska knjižnica Bakar nema obveza po osnovi sudskih sporova na kraju proračunske godine.

 RAVNATELJICA:

 Dolores Paro-Mikeli

KLASA: 400-01/25-01/02

UR.BROJ: 2170-2-21-25-4

Bakar, 26. ožujka 2025.